5,56 × 45 mm NATO

DoareKalibr.223 / 5,56 mmDoare korf an douilhezkreuzenn, boutailhDoare skeiñe-kreizBro orinMuzulioùØ bannadell5,70 mmØ trogleuziñ5,56 mmØ kolier6,43 mmØ skoaz9 mmØ korf an douilhez9,58 mmØ strad9,60 mmTevder ar strad1,14 mmHirder an douilhez44,70 mmHirder ar gartouchenn57,40 mmPerzhioù allPouez ar vannadell2,59 da 4,86 gKargad poultr0,90 g da 1,85 gTizh ar boled V0851 da 993 m/sGwask ar gazoù d'ar muiañ4.300 barEnergiezh ar vannadell1.670 da 1.890 JEmorsSRLezennRummad e Bro-C'hallB
Ar 5,56 mm NATO pe 5,56 × 45 mm a zo ur gartouchenn skoet en he c'hreiz savet evit ar fuzuilhoù-arsailh. Unan eus ar c'halibroù standart e armeoù AFNA eo. Stumm milourel eus ar munision sivil .223 Remington eo.

 Istor 
E deroù ar bloavezhioù 1950 e oa bet merzhet sioù ar gartouchenn 7,62 × 51 mm standart implijet e fuzuilhoù-arsailh arme Stadoù-Unanet Amerika betek neuze : ponner e oa, kalz a argil ganti, ha re c'halloudus evit bezañ implijet e endroioù kloz evel ar janglennoù pe ar c'hêrioù. Kregiñ a reas an arme da labourat war ur munision skañvoc'h dezhañ un hed-tenn pleustrek berroc'h (300 metr).

E kreiz ar bloavezhioù 1950 e voe dibabet ar gartouchenn .222 Special savet gant Eugene Stoner. Anvet e voe .223 Remington e 1959 evit abegoù kenwerzhel.

E 1980 e voe choazet gant AFNA evit kemer plas ar evel munision standart en e fuzuilhoù-arsailh. Implijet e voe evit ar wech kentañ en FN FNC, ha goude-se en M16 stadunanat, er FAMAS gall, en HK G41 alaman, an L85A1 eus Breizh-Veur ha reoù all azalek ar bloavezhioù 1980 ha 1990.

 Deskrivadur 
kleiz|thumb|211x211px|Kartouchennoù 7,62 mm NATO (a-gleiz) ha 5,56 mm NATO (e-kreiz- e-keñver ur pil AA.
Heñvel a-walc'h eo ar 5,56 × 45 mm ouzh an .223 Remington, met uheloc'h eo gwask gazoù ar stumm milourel evit hini ar gartouchenn sivil, ha soñjet eo kambroù an armoù e 5,56 mm NATO evit anduriñ ur wasj uheloc'h ivez. Implijout un .223 Remington en un arm savet evit ar 5,56 mm NATO a c'haller ober, met dañjerus eo ar c'hontrol eta CASSIDY Daphane, Understanding 223 vs. 5.56: Are They Interchangeable?, NSSF, 07/03/2025 (lennet d'an 20/12/2025) What is the difference between 5.56 NATO and 223 Rem ammunition?, Hornady Law Enforcement (lennet d'an 20/12/2025).

 Bannadelloù 
Ar boledoù SS 109 savet gant an FN Herstal a voe savet war ar munisionoù 5,56 mm NATO kentañ .223 Remington ------ 5,56 MM NATO, Arme et Passion (lennet d'an 20/12/2025).

Bannadelloù normalizet gant an AFNA hervez o implij a zo savet war ar c'hartouchennoù 5,56 × 45 mm : ar re implijetañ eo an M193, an M885, pe an Mk.262, an hini vodernañ anezhe. Meur a zoare bannadell all a c'hall bezañ savet war ar 5,56 mm NATO, en o zouez reoù roudenner, izel o hed-tenn pe evit toullañ hobregonoù skañv POPENKER Maxim, 5.56×45 NATO, .223 Remington, Modern Firearms (lennet d'an 20/12/2025).

E miz Gouere ez eus bet asantet gant gouarnamant Ukraina produiñ ur vannadell nevez ijinet eno evit ar 5,56 mm NATO, dezhi 5 tamm a zisrann goude an tenn. Pal ar munisionoù nevez-mañ eo tennañ war an dronoù rusian betek 50-60 metr, gant un efed tostoc'h ouzh ur gartouchenn evit ar fuzuilhoù flour o c'hanol, met hep rankout cheñch arm pa weler un dron ZORIA Yuri, Ukraine’s new bullets are blasting drones at 50 meters — without new weapons, Euromaidan Press, 13/07/2025 (lennet d'ar 16/07/2025).

 Gwelet ivez 
 Ar munision 5,45 × 39 mm M74, doare soviedel ar 5,56 mm NATO
 Ar munision 5,6 mm Suis, variezon suis ar 5,56 mm NATO

 Daveennoù 

Rummad:Kalibroù armoù-tan
Rummad:Munisionoù Belgia